સરખેજ ગાંધીનગર હાઈવે પર આવેલી શહેરની ખૂબ જ નામાંકિત ક્લબોમાં આવતી રાજપથ ક્લબનો સ્વિમિંગ કોચ બે કિશોરીઓને સજાના ભાગરૂપે પટ્ટાથી ફટકારી રહ્યોનો વીડિયો સામે આવ્યો હતો. કોચ બંને કિશોરીઓને ફટકારી રહ્યો હતો ત્યારે કોઈએ આ અંગેનો વીડિયો તેના મોબાઇલમાં કેદ કરી લીધો હતો. વીડિયોમાં સ્પષ્ટ જોઈ શકાય છે કે કોચ બંને કિશોરીઓને વારાફરતી પોતાના હાથમાં રહેલો પટ્ટો ફટકારી રહ્યો છે.